open-index/open-wikipedia-markdown huggingface dataset:
Jorf Lasfar kullkraftverk

**Jorf Lasfar kullkraftverk** er et kullkraftverk i Marokko. Det har en installert produksjonskapasitet på 1356 MW, fordelt på 4 turbiner. Anlegget ble påbegynt omkring 1990, fikk første turbin installert i 1994 og stod ferdig i 2001. Brenselkilden er kull.

## Referanser


## Eksterne lenker
* IndustCards – «Gas Turbine and Combined-Cycle Power Plants Elsewhere».
Shimal gasskraftverk

**Shimal gasskraftverk** er et gasskraftverk i provinsen Aserbajdsjan. Det har en installert produksjonskapasitet på 395 MW, fordelt på én turbin. Anlegget ble påbegynt omkring 1990 og stod ferdig i 2003. Brenselkilden er naturgass.

## Eksterne lenker
* IndustCards – «Gas Turbine and Combined-Cycle Power Plants Elsewhere».
Belle Vue kraftverk

**Belle Vue kraftverk** er et kombinert varmekraftverk og kullkraftverk i Mauritius. Det har en installert produksjonskapasitet på 70 MW, fordelt på 2 turbiner. Anlegget stod ferdig i 2000. Brenselkilden er kull og biomasse.

## Eksterne lenker
* IndustCards – «Coal-Fired Power Plants in Africa».
Morupule kullkraftverk

**Morupule kullkraftverk** er et kullkraftverk i Botswana. Det har en installert produksjonskapasitet på 132 MW, fordelt på 4 turbiner. Anlegget ble påbegynt omkring 1980, fikk første turbin installert i 1986 og stod ferdig i 1989. Brenselkilden er naturgass.

## Referanser


## Eksterne lenker
* IndustCards – «Coal-Fired Power Plants in Africa».
Eshkol kraftverk

**Eshkol kraftverk** er et kombinert oljekraftverk og gasskraftverk i Israel. Det har en installert produksjonskapasitet på 1&nbsp;449 MW, fordelt på 9 turbiner. Anlegget ble påbegynt omkring 1955, fikk første turbin installert i 1958 og stod ferdig i 1974. Energikilden er naturgass og olje.

## Referanser


## Eksterne lenker
* IndustCards – «Gas- and Oil-Fired Plants in Africa and the Middle East».
Ramat Hohav kraftverk

**Ramat Hohav kraftverk** er et kombinert oljekraftverk og gasskraftverk i Israel. Det har en installert produksjonskapasitet på 1030 MW, fordelt på 3 turbiner. Anlegget ble påbegynt omkring 1985, fikk første turbin installert i 1989 og stod ferdig i 1999. Brenselkilden er naturgass og destillatolje.

## Referanser


## Eksterne lenker
* IndustCards – «CCGT Power Plants in Israel».
Azito kraftverk

**Azito kraftverk** er et kombinert olje- og gasskraftverk  i Elfenbenskysten. Det har en installert produksjonskapasitet på 300 MW, fordelt på 2 turbiner. Anlegget ble påbegynt omkring 1995, fikk første turbin installert i 1999 og stod ferdig i 2000. Brenselkilden er naturgass og olje.

## Eksterne lenker
* IndustCards – «Gas Turbine and Combined-Cycle Power Plants in Africa».
Samra kraftverk

**Samra kraftverk ** er et kombinert oljekraftverk og gasskraftverk i Jordan. Det har en installert produksjonskapasitet på 320 MW, fordelt på 1 turbiner. Anlegget ble påbegynt omkring 2000, fikk første turbin installert i 2005 og stod ferdig i 2006. Brenselkilden er naturgass og destillatolje.

## Referanser


## Eksterne lenker
* IndustCards – «Gas Turbine and Combined-Cycle Power Plants in the Middle East».
Norsk Topphåndball

**Norsk Topphåndball** (**NTH**) er en interesseorganisasjon som består av de håndballklubbene som spiller i Eliteserien Kvinner og Eliteserien Menn. Det vil si de 12 beste damelagene og de 12 beste herrelagene i Norge.

## Målsetninger
Norsk Topphåndball har besluttet fire felles målsetninger de vil fokusere på:

**1.     Organisasjon**

**Veldrevne klubber**

Klubbene fremstår profesjonelt i måten de løser sine administrative, økonomiske, markedsmessige og sportslige oppgaver. ** **

**2. Marked/Salg**

**Omsetning**

Klubbene skal til enhver tid ha bærekraftig omsetning og sunn økonomi.

**3.     Arrangement**

**Fyll hallene**

Klubbene utvikler arrangement for alle målgrupper, og posisjonere Eliteserien som den foretrukne idrettsunderholdningen i hall, og gjennom dette bidrar til økt tilskuerantall, økt medieoppmerksomhet og høyere markedsverdi.

**4.     Sport**

**Norske klubber på internasjonalt nivå**

Klubbene bidrar til å utvikle norsk håndball slik at flere lag hevder seg i europeisk sammenheng.

## Viktige personer
*Hein W. Barthold, daglig leder
*Alf Mangor Johannessen , Styreleder

## Referanser


## Kilder
* https://www.topphandball.no/malsetninger/ 

## Eksterne lenker
*
Hwange kullkraftverk

**Hwange kullkraftverk** er et kombinert varme- og kullkraftverk i Zimbabwe. Det har en installert produksjonskapasitet på 920 MW, fordelt på seks turbiner. Anlegget ble påbegynt omkring 1980, fikk første turbin installert i 1984 og stod ferdig i 1987. Brenselkilden er kull og kullgass.

## Eksterne lenker
* IndustCards – «Coal-Fired Power Plants in Africa».
May Aubert

**May Aubert**, opprinnelig **Minni Marion Magnus** (1911–2005), var en engelsk-norsk modist. Hun kom til Norge som barn, men beholdt sitt engelske statsborgerskap livet ut. Under krigen tjenestegjorde hun ved Camp Little Norway i Canada og ved Marinens intendantur i London samt hadde oppdrag som kurér.

## Familie
May Aubert var av jødisk opprinnelse. Hun var datter av Else Magnus, født i 1869 i Elsass-Lothringen, død i Auschwitz, og Josef Magnus, født i 1873 i England, død 1926 i Oslo. Familien flyttet til Norge i 1915 og bosatte seg i Oslo, der Josef Magnus etablerte en dagligvareforretning. May Magnus valgte å bruke fornavnet May allerede i skoletiden.

Sammen med søsteren Freda (f. 1906) flyktet May Magnus til Sverige allerede den 10. april 1940, etter den tyske invasjonen av Norge. Hun lyktes ikke med å overtale moren Else og den eldste søsteren, Gertrude (f. 1904), til å flykte. Begge ble værende i Oslo, og i 1942 ble de arrestert og sendt med DS «Donau» til Tyskland, der de døde i Auschwitz.

## Andre verdenskrig
May Magnus hadde et lengre opphold i Berlin i 1930-årene og var etter dette overbevist om at Norge ikke var et trygt oppholdssted for jøder etter okkupasjonen. Sammen med søsteren Freda kom hun til Sverige 12. april 1940. De flyktet deretter til Moskva, videre med den transibirske jernbanen til Vladivostok og båt til Japan, der de ble værende en stund før de fikk plass på et skip til Vancouver. May Magnus finansierte reisen med 100&nbsp;000 kroner hun hadde sydd inn i to hatter som hun bar med seg overalt.

I Vancouver sendte May Magnus en forespørsel, om de trengte hjelp i ledelsen, til den nyetablerte militærleiren ved Toronto. De ble innrullet i de norske styrkene 23. november 1940 med «stridende» som militær dyktighetsgrad, og ble dermed Norges første kvinnelige soldater. Etter nesten tre år som telefonoperatør i Little Norway ankom May Magnus Liverpool den 5. september 1943, hun dro til London og begynte å jobbe ved marinens sentralbord i Trafalgar Square neste dag, hun ble der til kapitulasjonen.

## Modist
May Magnus utdannet seg til modist gjennom lærlingeopphold ved hattesalonger i Oslo, Paris og Berlin. I 1933 vendte hun tilbake til Oslo med svennebrev som modist. Hun etablerte sitt eget hatteatelier i Oslo under navnet *Maison May*.

Aubert ble ansett som landets ledende modist og kreerte hatter for en rekke kjente personer, blant annet Sonja Henie, Zarah Leander, Aase Bye og Wenche Foss. Hun fikk også oppmerksomhet i pressen som dronning Sonjas modist gjennom 25 år.

## Utmerkelser
* 1998: Kongens fortjenstmedalje i sølv

## Dokumentarfilm
* Elsa Kvamme: *En dame med hatt* (1999) Filmen er en samproduksjon mellom Autofilm A/S, NRK1, SVT og Forsvarets rekrutterings- og mediesenter. Den ble sendt på NRK under Fakta på lørdag i 1999.

## Biografi
* Elsa Kvamme: *May Aubert. En dame med hatt* (2001, Stenersens forlag)

## Referanser
Aqaba oljekraftverk

**Aqaba oljekraftverk** er et oljekraftverk i Jordan. Det har en installert produksjonskapasitet på 650 MW, fordelt på 2 turbiner. Anlegget ble påbegynt omkring 1980, fikk første turbin installert i 1986 og stod ferdig i 1999. Brenselkilden er tungolje.

## Referanser


## Eksterne lenker
* IndustCards – «Gas- and Oil-Fired Plants in Africa and the Middle East».
Eliteserien i håndball

**Eliteserien i håndball** eller
: **Gildeserien** (for kvinner: 2000–2005; for menn: 1997–2005), **Postenligaen** (for kvinner og menn: 2007–2014), **GRUNDIGligaen** (for kvinner: 2014/15–2018/19; for menn: 2014–2017) eller **REMA 1000-ligaen** (2019–) kan sikte til:

* Eliteserien i håndball for kvinner
* Eliteserien i håndball for menn
Doha Vest kraftverk

**Doha Vest kraftverk** er et kombinert gasskraftverk og oljekraftverk i Kuwait. Det har en installert produksjonskapasitet på 2400 MW, fordelt på 8 turbiner. Anlegget ble påbegynt omkring 1980, fikk første turbin installert i 1983 og stod ferdig i 1984. Brenselkilden er naturgass og olje.

## Referanser


## Eksterne lenker
* IndustCards – «Gas Turbine and Combined-Cycle Power Plants in the Middle East».
Cumbolo

***Cumbolo*** er et album fra reggaegruppa Culture, utgitt i 1979. Albumet kom to år etter deres gjennombrudd.

## Sporliste
# «They Never Love in This Time»
# «Innocent Blood»
# «Cumbolo»
# «Poor Jah People»
# «Natty Never Get Weary»
# «Natty Dread Naw Run»
# «Down in Jamaica»
# «This Train»
# «Pay Day»
# «Mind Who You Beg for Help»

## Personell
* Vokal – Joseph Hill
* Bakgrunnsvokal – Albert Walker og Kenneth Dayes
* Trommer – Sly Dunbar, Michael Richards
* Bass – Robbie Shakespeare, Bertram «Ranchie» McLean
* Gitar – Radcliff Bryan, Bertram «Ranchie» McLean, Willie Lindo
* Keyboard – Ansel Collins, Earl Lindo, Harold Butler
* Perkusjon – Uziah «Sticky» Thompson
* Trompet – Clive Hunt og David Madden
* Tenorsaksofon – Cedric «Im» Brooks
* Altsaksofon – «Deadley» Headley
* Trombone – Vin Gordon

## Eksterne lenker
*
Misruata kraftverk

**Misruata kraftverk** er et kombinert gasskraftverk og oljekraftverk i Libya. Det har en installert produksjonskapasitet på 610 MW, fordelt på 6 turbiner. Anlegget ble påbegynt omkring 1985, fikk første turbin installert i 1989 og stod ferdig i 1990. Brenselkilden er naturgass og olje.

## Eksterne lenker
* IndustCards – «Gas- and Oil-Fired Plants in Africa and the Middle East».
Tommy McCook

**Tommy McCook** (født 3. mars 1927 i Havanna, Cuba, død 5. mai 1998) var en jamaicansk saxofonist. 

Han var en av grunnleggerne av skabandet the Skatalites og spilte senere saxofon i backingbandet The Revolutionaries. Tommy McCook har også opptrådt på mange reggaealbum helt til han døde.

## Referanser


## Eksterne lenker
* 
*
Sly and Robbie

**Sly and Robbie** er navnet på duoen som trommeslageren Sly Dunbar og bassisten Robbie Shakespeare utgjør. Begge var først medlem av reggaebandet The Revolutionaries før begge ble med i Peter Tosh sitt band Word, Sound and Power. I 1980 brøt Sly og Robbie med Peter Tosh og startet sitt eget plateselskap Taxi Records. Sly og Robbie har spilt for mange artister, både fra Jamaica og fra andre steder i verden. Sly og Robbie er store profiler innenfor både reggae og dub, men kan overraske ved stort sett å beherske og spille de fleste sjangrer.

## Eksterne lenker
* 
*
Stephen Crane

**Stephen Crane** (født 1. november 1871 i Newark i New Jersey, død 5. juni 1900 i Badenweiler i Tyskland) var en amerikansk forfatter, poet og journalist.

Crane vant internasjonal anerkjennelse for romanen *The Red Badge of Courage*, med undertittelen *An Episode of the American Civil War*, som ble utgitt i 1895 og hvis handling er lagt til den amerikanske borgerkrigen. I 1896 dro han som krigskorrespondent for å dekke den spansk-amerikanske krigen.

Den norske lyrikeren Olav H. Hauge har oversatt noen av Cranes dikt til norsk.

## Publiserte verker ''(utdrag)''
* *Maggie, a Girl of the Streets*, roman 1893
* *The Red Badge of Courage*, roman 1895
* *The Open Boat and Other Tales of Adventure* 1897
* *George's Mother*

## Referanser


## Eksterne lenker
* 
* 
*
Vitenskapsåret 1899

## Hendelser
*Waldemar Jungner oppfinner nikkel-jernakkumulatoren.

## Prisvinner
*Bigsbymedaljen: Edgeworth David, walisiskaustralsk geolog.
*Copleymedaljen: Lord Rayleigh
*De Morgan-medaljen: William Burnside
*Wollastonmedaljen: Charles Lapworth

## Fødsler

## Dødsfall

## Referanser


## Eksterne lenker
* 
* Svensk Lärartidning, årgång 1899, digitalisert av Projekt Runeberg
Earl Lindo

**Earl «Wya» Lindo** (født 7. januar 1953, død 4. september 2017 i London) var en jamaicansk reggaemusiker. Lindo spilte stort sett orgel og keyboard, han spilte med mange reggae-storheter, men er aller mest kjent for å ha vært medlem av The Wailers.

I ung alder spilte Lindo orgel i det jamaicanske bandet Now Generation. Det var i 1972 The Wailers-bassist Aston «Familyman» Barrett hørte Lindo spille og ble veldig imponert. Aston Barrett anbefalte Lindo til en TV-opptreden i et program kalt *Where Its At* på JBC. Her spilte Lindo med Tommy McCook, som spilte saksofon for the Skatalites, og gitaristen i The Upsetters Alva Lewis.

Lindo spilte også mye som studiomusiker for Coxonne Dodds Studio One. Uansett, Lindo spilte orgel med Bob Marleys The Wailers etter at "Familyman" hadde hørt ham spille. Han er fortsatt medlem av The Wailers Band. 
I dag bor Lindo i London sammen med sin kone Cleopatra Rosemary og deres to døtre. Lindo har spilt med flere av jamaicas ypperste artister i tillegg til Bob Marley, blant andre Burning Spear, Culture og Peter Tosh.

## Referanser


## Eksterne lenker
*
Vitenskapsåret 1898

## Hendelser
* 26. desember – Marie og Pierre Curie offentliggjør oppdagelsen av radium.
* I Egypt, blir Narmerpaletten funnet av J.E. Quibell under utgravningene av kongelige residenser for forskjellige tidlige egyptiske konger i Hierakonpolis i Øvre Egypt.
* William Ramsay og Morris Travers oppdager neon, krypton, xenon og argon.

### [[Meteorologi]]

### [[Paleontologi]]

## Prisvinnere
* Copleymedaljen: William Huggins
* Darwinmedaljen: Karl Pearson
* Lyellmedaljen: Wilhelm Waagen
* Murchisonmedaljen: Thomas Francis Jamieson
* Wollastonmedaljen: Ferdinand Zirkel

## Fødsler

## Dødsfall

 
## Referanser


## Eksterne lenker
* Svensk Lärartidning, årgång 1898, digitalisert av Projekt Runeberg
Bergspenninger

**Bergspenninger** er spenninger som oppstår i berggrunn av ulike årsaker, derfor finnes det flere forskjellige typer av bergspenning. I noen tilfeller kan spenninger forårsake stabilitetsproblemer. Moderate spenninger er normalt
gunstig for stabiliteten av tunneler og andre bergrom, mens manglende innspenning kan gi ustabile forhold. Høye spenninger kan gi sprakefjell der det spraker og knitrer i fjellet før steinflak faller ned.

* Gravitasjonsspenninger er spenninger som gravitasjonskraften alene er i stand til å sette opp i berget. Den deles opp i horisontale og vertikale spenninger.
* Topografisk betingende spenninger er spenninger som er forårsaket av terrengoverflates form. Det kan være komplisert å beregne og å få oversikt over den type spenninger.
* Tektoniske spenninger kan utløses gjennom jordskjelv eller gjennom langsomme bevegelser som landhevningen (Den skandinaviske halvøy).
* Restspenninger eller residualspenninger defineres som spenninger som er låst fast i materialet fra dets tidligere historie. Grunnen kan være hurtig avlastning eller volumendringer på grunn av temperatur. Erosjon er den vanligste årsaken til at likevekten i restspenningen blir forskjøvet. Noe som kan føre til unormalt høye vertikalspenninger i dalsidene.
* Struktur betingende spenninger er forårsaket av inhomogeniteter i berggrunnen. Det kan være vekslende lag av bergarter med forskjellige elastiske egenskaper. Men den vanligste årsaken er svakhetssoner som f.eks. leirholdige knusningssoner.

## Referanser
Eksakt vitenskap

**Eksakt vitenskap** betegner vitenskapelige fagområder med utstrakt bruk av kvantitative metoder og presise prediksjoner av eksperimentelle utfall ved hjelp av matematiske hypoteser.

Realfaglige fagområder som matematikk og naturvitenskap er de som typisk betegnes som eksakte vitenskaper.
Engselva

**Engselva** er ei elv i Marker kommune i Østfold. Den begynner i skogsområdene øst for Ørje, like ved riksgrensa mot Sverige, ikke langt fra Ørje tollstasjon. Den renner deretter sørover og munner ut lengst nord i Østre Otteidvika i Store Le. Elva er 14,2 kilometer lang og drenerer et nedbørfelt på 43,31&nbsp;km². Middelvannføringen ved munningen er 0,54&nbsp;m³/s.

## Se også
* Liste over elver i Østfold

## Referanser
Imbolc

**Imbolc**, eller **Imbolg**, er en gammel keltisk tradisjonell høytid som er midt mellom vintersolverv og vårjevndøgn, i begynnelsen av februar (typisk 1. februar eller 2. februar på den nordlige halvkula, 1. august på den sørlige), eller ved de første vårtegnene. Historisk sett har de mange folkelige tradisjonene blitt utbredt i hele Irland, Skottland og på øya Man i Irskesjøen. For kristne, særlig i Irland, er 2. februar feiret som sankt Brigids festdag. Dagen er også kjent som kyndelsmesse.

Imbolc er nevnt i tidlig irsk litteratur, men sjeldnere enn de andre sesongfestene. Historikere antyder at Imbolc opprinnelig var en førkristen (eller hedensk) festival knyttet til sauenes lammetid, vårens komme og muligens gudinnen Brigid, og foreslår at helgenen og hennes festdag kan være kristne sammenslåinger av førkristne tradisjoner og hvor gudinnen ble omformet til den kristne helgenen Brigid av Kildare. En høytidsdag for sankt Brigid ble først nevnt i middelalderen, men skikkene ble ikke registrert i detalj før i tidlig moderne tid. I de senere århundrene har Brigidkorset blitt vevd på sankt Brigids dag og hengt over dører og vinduer for å beskytte mot ild, sykdom og ondskap. Folk lagde også en dukke av Brigid (en *Brídeóg*), som ble vist rundt i samfunnet av unge jenter. Det ble sagt at Brigid besøkte ens hjem på sankt Brigids kveld. For å motta hennes velsignelser, ville folk re opp en seng til Brigid, legge ut mat og drikke til henne, og sette klær utenfor slik at hun kunne velsigne dem. Hellige brønner ville bli besøkt, et spesielt måltid ville bli spist, og dagen var tradisjonelt knyttet til værfortellinger.

Høytida blir også feira av mange moderne hedninggrupper, og regnes som en av de fire store sabbatene innen Wicca.

## Referanser


## Litteratur
* Danaher, Kevin (1972): *The Year in Ireland: Irish Calendar Customs*. Cork: Mercier Press. ISBN 978-1-85635-093-8.
* Ó Catháin, Séamas (1995): ''The festival of Brigit : Celtic goddess and holy woman'',  Blackrock, Co. Dublin : DBA.

## Eksterne lenker
* 
* «Secrets of St. Brigid's Day - Imbolc, a Celtic Goddess and a Saint», *My Irish Jeweler* 6. januar 2025
Mahavamsa

**Mahavamsa** er et historisk episk dikt som er skrevet på det indoariske språket Pali. Diktet forteller historien om de srilankiske kongene fra 543 f.kr til 362 e.kr., fra kong Vijaya til kong Mahasena. Det antas å være skrevet av en buddhistisk munk i det 5. århundre.

Den første versjonen på engelsk ble publisert i 1837 av George Turnour, en historiker fra Sri Lanka. Den første tyske oversettelsen av Mahavamsa kom først i 1912 av Wilhelm Geiger. Denne versjonen ble så oversatt til engelsk igjen av Mabel Haynes Bode.

## Referanser


## Kilder
*
Bureisninga

**Bureisninga** er en bygd i Gjøvik kommune i Innlandet. Bygda ligger nordvest for Gjøvik sentrum, i likhet med nabobygdene Vardal og Åslendet.  

Nærmeste tettsted er Bybrua. 

## Referanser
Vitenskapsåret 1897

## Hendelser
* 15. mai – Allmänna konst- och industriutställningen åpner på Djurgården i Stockholm.
* Elektronet oppdages av J. J. Thomson
* Adrenalin oppdages av John Jacob Abel

## Prisvinnere
* Copleymedaljen: Albert von Kolliker
* Wollastonmedaljen: Wilfred Hudleston

## Fødsler

|-
|Juni
|1. || Yang Zhongjian ||  || paleontolog ||align=center|81 ||align=center|1979 || 
|}
* 20. juli – Tadeus Reichstein, sveitsisk kjemiker, nobelprisvinner (død 1996)
* 12. august – Otto Struve, ukrainsk-russisk-amerikansk astronom (død 1963)
* 12. september – Irène Joliot-Curie, fransk vitenskapskvinne og kjemiker (død 1956)

## Dødsfall

* 15. mars – James Joseph Sylvester, britisk matematiker (født 1814)
* 6. mai
** Edward James Stone, engelsk astronom (født 1831)
** Alfred Des Cloizeaux, fransk mineralog (født 1817)
* 8. august – Viktor Meyer, tysk kjemiker (født 1848)
* 19. oktober – George Pullman, amerikansk oppfinner (født 1831)

## Bildegalleri

Yang_Zhongjian_1922.jpg|Yang Zhongjian(1897–1979)


## Referanser


## Eksterne lenker
*
Adnan

**Adnan** (arabisk: عدنان) er et mannsnavn med før-islamsk arabisk opprinnelse og med betydningen «varig, den som slår seg ned». Navnet har samme etymologiske opprinnelse som Edens hage i Bibelen og den jemenittiske byen Aden.

## Utbredelse
Navnet *Adnan* var mest brukt i Norge i 1980-årene og hadde en popularitetstopp med 0,1 % i 1984.

|}

## Kjente personer med navnet
Personene i listen er ordnet kronologisk etter fødselsår.
* Adnan Menderes (1899–1961), tyrkisk statsminister
* Adnan Khashoggi (f. 1935), tyrkisk-saudiarabisk våpenhandler
* Adnan Oktar (f. 1956), tyrkisk organisasjonsleder
* Adnan Harambasic (f. 1973), norsk arkitekt og forfatter
* Adnan Sami Khan (f. 1973), pakistansk-britisk sanger og musiker
* Adnan Haidar (f. 1989), norsk fotballspiller 
* Adnan Ghalib, afghansk-britisk paparazzi

## Referanser


## Eksterne lenker
*
En god nummer to

***En god nummer to*** er en norsk komiserie som gikk på TV 2 i 2009. Serien handlet om en middelmådig kvinnelig skuespiller som i desperasjon ligger seg til en rolle på Nationaltheatret. Hovedrollen ble spilt av Henriette Steenstrup. Serien ble produsert av Feelgood Scene Film & TV.

Serien ble kåret til beste forestilling på tv/film under Komiprisen 2009.

## Rolleliste

## Referanser


## Eksterne lenker
*
Beltane

**Beltane** er ei keltisk vårhøytid tradisjonelt feiret rundt 1. mai i Irland og Skottland.

Den er en av de åtte store sabbatene innen Wicca. Den blir ofte feiret med en sabbat til ære for guden og gudinnen.
Säg ingenting till mig

***Säg ingenting till mig*** er et studioalbum med den svenske singer/songwriterartisten Melissa Horn, utgitt 14. oktober i 2009. Albumet fikk terningkast 5 av VGs anmelder.

## Sporliste
# Jag kan inte skilja på 4:50
# Lät du henne komma närmre 4:29
# Hur ska det gå? 3:17
# Tyck synd om mig nu 3:41
# Säg ingenting till mig 3:32
# Vem lämnade vem 4:10
# Jag vet vem jag är när jag är hos dig 3:03
# Med ena foten utanför 3:50
# Jag ska sakna dig imorgon 3:23
# Falla fritt 4:01

## Listeplasseringer

## Referanser
Marcellin Berthelot

**Marcellin Berthelot** (1827–1907) var en fransk politiker og kjemiker. Han utførte betydningsfullt arbeid innen studiet av kjemiens og alkymiens historie, blant annet i verkene *Origines de l’Alchimie* og *Collection des Anciens Alchimistes Grecs*. Det siste er en utgave av tekster av blant andre Zosimos og Pseudo-Demokritos.  Berthelot innførte også navnet «acetylen» på et kjemisk stoff da han gjenoppdaget det i 1860. Han er internasjonalt berømt som den ene av oppdagerne av Thomsen-Berthelot-prinsippet.

Berthelot var medlem av det svenske Kungliga Vetenskapsakademien fra 1870.

Berthelot var fransk undervisningsminister i perioden 1886–87, og Frankrikes utenriksminister fra 1. november 1895 til 28. mars 1896.


Berthelot, Marcellin – Révolution chimique, 1890 – BEIC 11800561.jpg|*La Révolution chimique*, 1890


## Priser og hederbevisninger (utvalg)
* 1900 - Copleymedaljen
* 1883 - Davymedaljen

## Referanser
Haicheng (Beihai)

**Haicheng** (kinesisk: 海城区; pinyin: *Hǎichéng Qū*) er et bydistrikt i byprefekturet Beihai i den autonome region Guangxi sør i Folkerepublikken Kina. 

Befolkningen var på  innbyggere i 2010.

## Administrative enheter
**Subdistrikter:**
*Zhongjie (中街街道), Dongjie (东街街道), Xijie (西街街道), Haijiao (海角街道), Dijiao (地角街道), Gaode (高德街道), Yima (驿马街道)
**Kommuner:**
* Weizhou (涠洲镇)

## Referanser


## Eksterne lenker
* Infosider
Haicheng

**Haicheng** kan være:

*bydistriktet Haicheng i byprefekturet Beihai i den autonome refion Guangxi i Folkerepublikken Kina; 
*byfylket Haicheng i byprefekturet Anshan i provinsen Liaoning i Kina.
Munkvoll

**Munkvoll** er et boligområde på Byåsen i Trondheim. Boligområdet ligger mellom Kystad, Havstein, Hallset og Dalgård. Bebyggelsen på Munkvoll består hovedsakelig av eneboliger. Byåsen barneskole ligger på Munkvoll. Gråkallbanen passerer stedet og Munkvoll stasjon, som ble tatt i bruk i 1924, ligger her. Like ved Munkvoll stasjon ligger det en trikkestall, og Sporveismuseet i Trondheim holder til her.

Munkvoll var opprinnelig en gård, som i middelalderen tilhørte  Nidarholm kloster, og ble krongods ved reformasjonen. 

## Litteratur
*
Liangcheng

**Liangcheng** (kinesisk: 凉城县; pinyin: *Liángchéng Xiàn*) er et fylke i byprefekturet Ulaan Chab i den autonome region Indre Mongolia i Folkerepublikken Kina. 

Befolkningen i fylket var på  innbyggere i 1999.

Daihai kullkraftverk ligger i fylket.

## Referanser
Daniel Örlund

**Daniel Örlund** (født 1980) er en svensk tidligere fotballspiller. Örlund skrev i november 2009 under en treårs-kontrakt med Rosenborg. Den svenske målmannen hadde åtte sesonger i AIK i Sverige før han kom til Rosenborg, og avsluttet tiden i den svenske klubben med storspill og seriegull.

Debuten for AIK kom i 2003, men gjennombruddet og fast seriespill kom først året etter da han var utleid til FC Café Opera i Superettan. (FC Café Opera var en svensk fotballklubb som ble startet i 1991 av Alessandro Catenacci, eier av nattklubben Café Opera i Stockholm. Klubben spilte fem sesonger i Superettan, og ble lagt ned i 2005.)

I 2006 ble han nominert til «Årets målvakt» i Allsvenskan. 2007-sesongen ble ikke av samme kaliber, men etter et låneopphold i Fredrikstad året etter var keeperen i tilbake i storform. Returen til Allsvenskan og AIK ble en stor suksess for Örlund som storspilte for det som skulle bli mesterlaget i Sverige i 2009.

Den 20. november 2009 ble Daniel Örlund presentert som Rosenborg-spiller, med kontrakt ut 2012. Svensken fikk draktnummer 1.
Kontrakten med Rosenborg ble så forlenget i 2012.

## Referanser

 


## Eksterne lenker
* 
* RBK.no: Daniel Örlund
Warrel Dane

**Warrel Dane** (født 7. mars 1969, død 13. desember 2017) var en amerikansk heavy metal-vokalist.

Han var vokalist i Sanctuary og Serpent's Knight, og i progressiv metal-bandet Nevermore. Han hadde fire års trening som operasanger, og en stemmevidde på 5–6 oktaver. Han var lisensiert kokk og drev en restaurant i Seattle sammen med Nevermore-bassist Jim Sheppard.

13. mai 2008 ga han ut soloalbumet *Praises to the War Machine* på Century Media Records.

## Diskografi
;Sanctuary
* *[[Refuge Denied]]* (1988)
* *[[Into the Mirror Black]]* (1989)
* *[[Into The Mirror Live]]* (1991)

;Nevermore
* *[[Nevermore (album)|Nevermore]]* (1995)
* *[[In Memory]]* (EP, 1996)
* *[[The Politics of Ecstasy]]* (1996)
* *[[Dreaming Neon Black]]* (1999)
* *[[Dead Heart in a Dead World]]* (2000)
* *[[Enemies of Reality]]* (2003, remixed/remastered i 2005)
* *[[This Godless Endeavor]]* (2005)
* *[[The Year of the Voyager]]* (2008)
* *[[The Obsidian Conspiracy]]* (2010)

;Behemoth
* *[[The Apostasy]]* (2007, gjestevokal)

;Solo
* *[[Praises to the War Machine]]* (2008)

## Referanser


## Eksterne lenker
* 
* 
* 
*
Fjellsprengning

**Fjellsprengning** er metodikk for å ved hjelp av eksplosiver å løsgjøre fjell, slik at det blir mulig å flytte eller fjerne masser. Når fjell først er sprengt kan man enten benytte arealet til bygging av veier og tunneler, eller man kan benytte fjellet som råstoff i mineralutvinning.

Fjellsprengning legges opp slik at det oppnås utslag mot en fri flate når detonasjonen skjer.

Alternativer til sprengning kan være wiresaging, tunnelboremaskiner, fresing av fjell eller pigging.

## Tunnel
Ved tunnelsprengning er det nødvendig å bore grovhull i den planlagte salven for å oppnå fritt utslag og tilfredsstillende bryting. Parallellhullskutt er det vanligste opplegget av kutten og er avgjørende for hvor vellykket tunnelsalven vil være.

## Forhold som innvirker på sprengningsresultat
* Bergartens impedans
* Motstandsevne mot nedknusning
* Dempningsevne til bergarten
* Bergartens strekkstyrke
* Anisotropiforholdene
* Oppsprekningsgraden

## Sprengrystelser
Det vesentligste av sprengstoffets energi går med til å knuse og bryte løs berget. Det resterende energi vil forårsake luftstøt og sette omliggende berg i svingninger. Når bølgefronten når overflaten, dannes i tillegg til de opprinnelig bølger såkalte overflatebølger, som er sammensatt av flere kompliserte bølgetog.

* Longitudinale bølger ("P-bølger") – utbredelsesretning
* Transversale bølger ("S-bølger") – på tvers av utbredelsesretning

## Referanser
Vitenskapsåret 2009

## Hendelser
### [[Astronomi]] og [[romfart]]
*4. mars – Nasas Keplerprojekt planlegges startet.
*11. april – Planeten Neptun er igjen i samme posisjon som den var da den ble oppdaget 23. september 1846.
*25. mai – Konjunksjonen mellom Jupiter og Neptun.
*13. juli – Konjunksjonen mellom Jupiter og Neptun.
*22. juli – Total solformørkelse inntreffer.
*29. september – Romsonden MESSENGER regner med å passere forbi planeten Merkur for tredje gang.
*20. desember – Konjunksjonen mellom Jupiter og Neptun.
*Det internasjonale astronomiåret 2009

### [[Meteorologi]]
:*Se [[Meteorologiåret 2009]].*

## Prisvinnere
*Abelprisen: Mikhail Leonidovitsj Gromov
*Copleymedaljen: Martin J. Evans
*Faradaymedaljen: Martin Sweeting
*Guldberg-Waage-medaljen: Eiliv Steinnes
*Karl Schwarzschild-medaljen: Rolf-Peter Kudritzki
*Nobelprisen: 
**Fysikk: Charles K. Kao, Willard S. Boyle og George E. Smith
**Kjemi: Venkatraman Ramakrishnan, Thomas Steitz og Ada Yonath 
**Fysiologi/medisin: Elizabeth Blackburn, Carol Greider og Jack Szostak
*Penrosemedaljen: B. Clark Burchfiel
*Wollastonmedaljen: Paul F. Hoffman

## Dødsfall

|-
|September
|8. || Aage Niels Bohr ||  || fysiker og nobelprisvinner (fysikk) || align=center|87 || align=center| || 
|}
* 11. februar: Willem Johan Kolff, lege, oppfinner av kunstige organer (født 1911).
* 12. september: Norman Ernest Borlaug, amerikansk agronom og nobelprisvinner (95, født 1914)

## Bildegalleri

Aage_Bohr.jpg|Aage Niels Bohr(1922–2009)


## Referanser


## Eksterne lenker
*
Mopp

En **mopp** er et renholdsredskap som består av tråder eller strimler av sugende stoff. Trådene er festet til en flate som sitter på et skaft, slik at den som mopper kan gjøre det uten for mange bøyninger. 

Den opprinneligste moppen, som kom i bruk tidlig på 1800-tallet, besto av et skaft, påsurret en kvast bomullsgarnstumper, slik at arrangementet lignet en sopelime. Denne kunne dyppes i en vannbøtte. For å fjerne vann, kom der etter hvert forskjellige arrangementer til montering oppå bøtten. Disse lignet på dørslag. Nyere mopper er flate og trådene er sydd på. De kommer i forskjellige størrelser, tilpasset arbeidsflatene, og har teleskopisk skaft. 

Moppingen gjøres som en opptørring av allerede fuktede golvflater – gjerne vætet med en fuktig mopp, som så vries eller skvises halvtørr for at den skal suge opp vann og smuss. Det finnes også mikrofibermopper som kan brukes tørt til å samle opp mikrostøv.

Leverandører av renholdsmidler og verktøy fremhever gjerne sine produkter som bedre, uten at denne konkurransen er endelig avgjort. Det som per 2009 regnes for viktig, er at de rengjorte flatene får tørke opp hurtigst mulig for å unngå oppblomstring av ny bakterieflora. 

Renholdsfirmaer bruker gjerne mange mopper, slik at de blir skiftet ut etter hvert som de blir mettet. Moppene som tas i bruk er lett fuktige, slik at absorpsjonsevnen er til stede.
Kjellesvig

**Kjellesvig** er et område i Lund kommune i Rogaland. Kjellesvig ligger ved Kjeldesvika i Lundevannet.

## Etymologi
*Kjellesvig* kan komme av *Hjǫrleifsvík* sammensatt med mannsnavnet *Hjǫrleifr*.  Ved navnesak av 14. mars 2002 ble *Kjellesvig* eneste godkjente skrivemåte; *Kjeldesvik*, *Kjedlesvik* og *Tjellesvik* ble avslått som godkjente skrivemåter.

## Matrikkel
Kjellesvig er en matrikkelgård med gårdsnummer 13. En matrikkelgård er en geografisk enhet som i matrikkelen har felles gårdsnummer, forkortet gnr. En matrikkelgård betegner derfor ikke en spesiell type gårdsbruk, men er å betrakte som en teknisk betegnelse.

## Referanser


## Litteratur
* Oluf Rygh: *Norske Gaardnavne : Oplysninger samlede til Brug ved Matrikelens Revision. 10 : Stavanger amt*, Kristiania 1915.

## Eksterne lenker
* Kjellesvig på norgeskart.no
Dragon (andre betydninger)

Ordet **Dragon** har flere betydninger

* Dragon, en ryttersoldat

;Teknikk:
* Dragon 1, ubemannet romkapsel
* Dragon 2, bemannet romkapsel
* de Havilland DH 84 Dragon, passasjerfly
* de Havilland DH 89 Dragon Rapide, passasjerfly
* Douglas B-23 Dragon, bombefly

* Dragon 32/64, hjemmedatamaskiner bygget på 1980-tallet

## Se også
* Drage
* Drage (andre betydninger)
Nymark Idrettslag

**Nymark Idrettslag** er et idrettslag fra Årstad bydel i Bergen, stiftet 21. april 1921. Klubben driver med fotball, sykling, friidrett og trim.

## Historie
Klubben Rask, en ren fotballklubb, ble dannet av Knut Herland, Fritz Fjeldberg og Reidar Eliassen den 20. april 1921, og hadde etter noen få år en hurtig utvikling som et av de bedre lagene i Bergen. De fikk etter hvert sine rivaler i Nymark Fotballag, som ble dannet den 1. mai 1926, nærmest som en motklubb. Sistnevnte utvidet repertoaret til også å inkludere friidrett, og fra 1928 ble Nymark Fotballklubb til Nymark Idrettslag. I 1934 ble Nymark og Rask slått sammen til en klubb. Fem år senere vant Nymark Arbeidernes Idrettsforbunds 15-årsjubileumsturnering, der de og Ørn fra Trondheim og de siste 15 årenes mestere ble invitert. Fra 1945 ble Nymark med i Norges fotballforbund uten å markere seg utover kretsmesterskap.

### Kvinnefotball
Nymark Idrettslags største innsats ligger sannsynligvis innen fotball for kvinner. Nymark vant flere ganger vestlandsserien, og i 1985 vant Nymark Idrettslag sluttspillet, og ble seriemester i Norge. Nymark har hatt en spiller på det norske A-landslaget for kvinner, Reidun Seth.

### Sykling
På 1960-tallet var Nymark Idrettslags sykkelklubb en av Norges største, og Edvald Boasson Hagen startet sin internasjonale sykkelkarriere her.

## Referanser


## Eksterne lenker
* 
* Bergen byleksikon på nett, om Nymark Idrettslaget
Idealisering

**Idealisering** er å forestille seg eller framstille noe mer fullkomment enn det i virkeligheten er. I filosofien innebærer idealisering å framstille noe i sin typiske skikkelse, det vil si at en ser bort fra mindre betydningsfulle egenskaper. Også i billedkunst og litteratur brukes begrepet når en idealiserer virkeligheten, altså skildrer det typiske eller fullkomne og gir et forskjønnet bilde av verden, i motsetning til for eksempel realisme og naturalisme. I vitenskap og forskning kan idealisering brukes for å lage en forenklet modell av en komplisert virkelighet.  

## Idealisering som vitenskapelig metode
Idealisering er en metode å drive forskning på der man antar ting om et fenomen som man vet ikke stemmer. Ofte ønsker man å beskrive et fenomen ved hjelp av en modell. Fenomenet blir lettere å løse eller forstå ved å idealisere noen av bestanddelene i fenomenet uten at det skader treffsikkerheten til modellen for bestemte formål.

Et av de, om ikke det aller første dokumenterte tilfelle, der denne metoden har blitt brukt er Galileo Galileis eksperimenter angående legemers frie fall. For å bevise (eller avkrefte) sin teori om at legemer faller like fort i vakuum, rullet han kuler nedover et skråplan. Å observere kuler rulle nedover et skråplan er på mange måter svært ulikt det å observere legemer falle i vakuum; kuler som faller ruller ofte ikke rundt, lyden er annerledes, kulen ender opp et annet sted, og tusen andre småting utgjør forskjeller som Galelei ikke kunne vite at ikke har noen effekt på modellen, men som han like vel antok at kunne sees bort fra. 

Denne teknikken brukes i stor skala i mange vitenskaper. Et populært eksempel er i fysikkens beskrivelse av det konstante forholdet mellom temperatur, volum og trykk i gass, nærmere bestemt Boyles lov, som tar forbehold i at atomer i gassen ikke har masse og ikke utgjør noen kraft på hverandre bortsett fra når de kolliderer.

På samme måte er geometri helt avhengig av idealisering, i og med at de rette linjestykkene, perfekte sirklene, presise vinklene og så videre ikke eksisterer utenfor en platonsk idéverden, og overlever ikke engang reisen fra matematikerens hode til hans tegnebrett og langt mindre hele veien til det aktuelle problemet som skal løses. 

En aristoteliker ville nok si at denne idealiseringa først og fremst øker avstanden mellom eksperimentet eller modellen som tar i bruk utstrakt idealisering. Selv om både Aristoteles og Galilei baserte sin forskning på erfaring, fikk Aristoteles sine erfaringer rett fra sanseerfaringene direkte knytta til problemet som skulle løses, mens Galileis stammet fra eksperimenter som ved første øyekast ikke nødvendigvis hadde noe med det aktuelle problemet å gjøre. Lovene og modellene han og andre idealiserende forskerne kommer fram til gjelder ikke eksisterende objekter og reelle fenomener i den fysiske verden, og det blir derfor nødvendig vis en viss feilkilde når man skal løse problemer og komme med prognoser om framtida.

## Se også
* Idealisme
* ideal
Dalad

**Dalad**banneret (达拉特旗; pinyin: *Dálātè Qí*) er et banner i byprefekturet Ordos i den autonome region Indre Mongolia.

Befolkningen var på  innbyggere i 1999.

Dalate kullkraftverk ligger i dette banneret.

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Referanser


## Lokalregjeringens sider
* Site gouvernemental
Ordos (Indre Mongolia)

**Ordos** (Forenklet kinesisk: 鄂尔多斯; tradisjonell kinesisk: 鄂爾多斯; pinyin: *È'ěrduōsī*; Wade-Giles: *È-ěr-tō-ssū*; mongolsk: ; transkripsjon: *Ordos qota*) er et byprefektur i den autonome region Indre Mongolia i Folkerepublikken Kina. Folketallet er på 1,28 millioner innbyggere. 

En stor del av territoriet utgjøres av Ordosplatået.

Kullkraftverkene Guohua Zhunge'er og Dalate ligger i prefekturet.

## Administrative enheter
Byprefekturet Ordos har jurisdiksjon over ett distrikt (区 *qū*) og 7 bannere (旗 *qí*).

## Eksterne lenker
* Lokalregjeringens sider  
* Artikkel i Inner Mongolia News
Tsilma

**Tsilma** (russisk: Цильма) er ei elv i republikken Komi i Russland. Den er ei venstre sideelv til Petsjora, og er 374 kilometer lang med et nedbørfelt på . Middelvannføringen 54&nbsp;km fra munningen er .

Elva har utspring fra Timanhøydene nordvest i republikken Komi, i grenseområdene mot Arkhangelsk oblast. Den renner først mot nord, men bøyer så mot øst. Den øvre delen av elva går gjennom folketomme områder, men i den nedre delen ligger det enkelte landsbyer langs elvebreddene. Elva munner ut i Petsjora ved byen Ust-Tsilma.

De viktigste sideelvene er Kosma og Tobysj fra venstre og Myla fra høyre. 

Det ble tidligere fløtet tømmer på elva. De nedre delene av Tsilma er farbar for skip. Elva er frosset over fra oktober/november til april/mai.

## Referanser
Olavsrose

:*Andre betydninger: [[Olavsrosa]] er et kvalitetsmerke tildelt av stiftelsen [[Norsk Kulturarv (organisasjon)|Norsk Kulturarv]]*
**Olavsrose** er betegnelsen på særlig to typer figurer. Den ene er en figur med åtte slyngeformer benyttet i folkekunsten, den andre er en seksbladet, heraldisk rose. Begge varianter er på ulike måter knyttet til tradisjonen om Olav den hellige.

## Olavsrosen som valknute

Olavsrosen som valknute kalles også *Santolarosa*, *Olavsrosa* og *Olavsknute*, og er en figur benyttet i norsk folkekunst. Figuren kan ta to former, den ene har tre selvstendige sammenflettede bånd, den andre er tegnet med én, sammenhengende strek. Navnet *Olavsrose* stammer fra en islandsk trolldomsbok fra 1600-tallet, men motivet er langt eldre enn dette. I den islandske trolldomsboken knyttes motivet til en knute Olav den hellige bar på seg som vern mot fristelser. Figuren er også kjent fra andre land og kulturer.

Motivet er å regne som en magisk knute og et tegn for vern. Det kan også symbolisere det som binder sammen og som holder på hemmeligheter. I norsk folkekunst forekommer Olavsrosen særlig i Hallingdal og på Vestlandet.

Det ble i perioden 1901 til 1945 benyttet som motiv på norske pengesedler. Stiftelsen Norsk Kulturarv benytter siden 1996 motivet, i varianten med tre sammenvevde grønne ledd, som kvalitetsmerke for opplevelsestilbud med basis i norsk kulturarv. Denne figuren er nesten identisk med kjennetegnet til den tidligere Bøndernes Bank som nå er opphørt som egen bank.

## Olavsrose som stilisert blomst

Flere motiver med roser og kors er i norsk folketradisjon og kultur blitt knyttet til Olav den hellige. Navnet *Olavsrose* er blitt forbundet med den stiliserte, botaniske roseblomsten med seks kronblader. Motivet er benyttet i folkekunsten, muligens alt i middelalderen, og er knyttet til Olavstradisjonen. Interessen for rose som nasjonalt symbol viste seg i Norge på 1800-tallet.

Den stiliserte rosen, slik den benyttes i ulike sammenhenger i Trondheim, går tilbake til domkapitlets segl fra 1500-tallet. En åttebladet rose benyttes i Trondheims byflagg. Denne betegnes som en *Trondheimsrose*, heller enn en Olavsrose. En rose er også benyttet i kontorflagget for Det Nordenfjeldske Dampskibsselskab. Det heraldisk stiliserte rosemotivet ble fra 1987 benyttet som emblem for Den allmennvitenskapelige høgskolen (AVH) i Trondheim. Det var tidligere benyttet i fanen for Norges lærerhøgskole fra 1932.

Navnet *Olavsrose* brukes ikke i heraldiske beskrivelser av våpenskjold, de såkalte blasoneringene. I heraldikken brukes bare betegnelsen rose.

## Olavsrose som geometrisk rosett

Den geometriske seksbladede rosen er mye brukt som beskyttende symbol i norsk folkekultur, og benevnes i mange tilfeller som Olavsrose. Det er belegg for dette navnet i folketradisjonen, men hvor vanlig det var er uklart.

Et lignende firebladet symbol blir også i noen sammenhenger beskrevet som Olavsrose. Det samme gjelder en slags roterende rosett. Også i disse tilfellene er det uklart om det er snakk om en forveksling, eller om disse navnene har dekning i tradisjonen.

## Referanser
LG BL20

**LG BL20** er en mobiltelefon som blir produsert av LG. Den ble lansert i oktober 2009. 

## Spesifikasjoner
*Skjerm: 2,4 tommer
*Skjermoppløsning: 240 x 320
*Styring: berøringssensitive kontrolltaster (fysisk talltastatur kan skyves ut)
*Batteri: 900 mAh
*Taletid: 5 timer (GSM)
*Standbytid: 450 timer (GSM)
*Kamera: 5 megapiksler (autofokus)
*Videoopptak: QVGA (320 x 240), 15 fps
*GPS: Nei
*528 MHz Qualcomm prosessor
*RAM: 80 MB
*ROM: ?
*Triband
*Micro-SD minnekort, opp til 16 GB
*Operativsystem: LG  
*Wi-Fi: nei
*Bluetooth: ja, med A2DP
*Radio
*Micro USB 
*Størrelse: 106,9 mm (h), 50,8 mm (b) 12,3 mm (d)
*Vekt: 115 g med batteri

## Eksterne lenker
* LG Mobile
«Melkepiken»

**«Melkepiken»** (*De Melkmeid* eller *Het Melkmeisje*) er et oljemaleri på lerret malt av den nederlandske kunstneren Johannes Vermeer. Maleriet befinner seg i Rijksmuseum i Amsterdam i Nederland. De vurderer den som «en av museets fineste attraksjoner».

Eksakt hvilket år maleriet ble fullført er ukjent, med vurderinger som varierer fra kilde til kilde. Rijksmuseum tror maleriet ble fullført omkring 1658. Ifølge Metropolitan Museum of Art i New York ble maleriet malt omkring 1657 eller 1658.

## Teknikk og materialer
Et av kjennetegnene ved Vermeers palett sammenlignet med hans samtidige var at han foretrakk den dyre naturlige fargen ultramarin (laget av knust lapis lazuli), mens det var vanlig at andre malere brukte asuritt, som var mye billigere. Sammen med ultramarin er også blytinngult en dominerende farge i verket. Å avbilde hvite vegger var en utfordring for kunstnere på Vermeers tid. Hans samtidige brukte forskjellige grå pigmenter. Her reflekterer de hvite veggene dagslyset med forskjellig intensitet, og viser effekten fra ujevne teksturer på gipsoverflaten. Vermeer brukte blyhvitt, umbra og kullsort. Selv om blandingen var godt kjent blant sjangermalerne på Vermeers tid, var kanskje ingen maler mer enn Vermeer i stand til å bruke den så effektivt.

Kvinnens grove trekk er malt med tykke lag impasto. Kornene på skorpen på brødet, og også skorpen i seg selv, og det flettede håndtaket på brødkurven, er gjengitt med pointillé-prikker. De myke delene av brødet er gjengitt med tynne virvler med maling, med klatter med oker som viser de grove kantene med brukne skorper.

## Opprinnelse
Vermeers mesén Pieter van Ruijven kjøpte sannsynligvis maleriet direkte fra Vermeer selv om det er tvilsomt om det var et bestillingsarbeide. Senere gikk det i arv til van Ruijvens ektefelle Maria de Knuijt og antagelig til deres datter Magdelene van Ruijven (1655–1681) og med sikkerhet til Pieter van Ruijvens svigersønn Jacob Dissius (1653–1695). Sistnevnte solgte det sammen med andre Vermeer-malerier i 1696. Maleriet ble beskrevet som «usedvanlig godt» og fikk en pris på 175 gylden, ved salget kun overgått av «Utsikt over Delft» som fikk en pris på 200 gylden.

I 1719 ble det solgt ved en auksjon i Amsterdam og passerte deretter gjennom minst fem forskjellige kunstsamlinger ved forskjellige auksjoner før det havnet i Lucretia Johanna van Winters (1785–1845) omfattende kunstsamling. I 1902 solgte hennes to sønner maleriet sammen med 39 andre til det statlige Rijksmuseum i Amsterdam.

## Eksterne lenker
* 
* Melkepikens historie på Essential Vermeer
Thomas Teddiman

**Thomas Teddiman** (død ) var en engelsk admiral på 1600-tallet. Navnet blir også skrevet **Teddman**, **Teddeman** og **Tedyman**.

## Liv og virke
### Bakgrunn
Thomas Teddiman stammet fra en familie skipseiere fra Dover, der hans far var i liver fortsatt i året 1658. Søskenbarnet hans var marinekapteinen Henry Teddiman. Idet denne også het Thomas har det vært umulig å tilordne enkelde tokumenter entydig til den ene eller andre.  

Verken Thomas Teddimans fødselsdato eller noe om hans tidlige karriere er sikkert kjent, og han var ikke kaptein i den første anglo-nederlandske krig. 

### Sjøkaptein
Thomas  Teddimans første tjeneste for Det engelske samveldet var da han fra 1659 til 1660 kommanderte «Tredagh» (etter restaurasjonen i England omdøpt til «HMS Resolution») i Middelhavet under den engelsk-spanske krig. Fra 31. mai til 10. juni 1660 jagde han seks spanske fartøyer utenfor kysten av Algerie. 

I mai 1661 ble han kaptein på «HMS Fairfax» og i 1663 kommanderte han «HMS Kent». Med dette skipet førte han den engelske ambassadøren i Russland til Arkhangelsk i juli. I mai 1664 ble Teddiman kommandør over «HMS Revenge» og det samme året ble han forfremmet til kaptein på «HMS Swiftsure». 

I 1665, under den andre anglo-nederlandske krig utmerket han seg som underadmiral i Blue Squadron i slaget ved Lowestoft, noe han ble adlet for. I august 1665 ble Thomas  Teddiman sendt med «Revenge» til Bergen for å erobre en nederlandsk flåte, men ble slått i slaget i Vågen i Bergen av kommandør Pieter de Bitter. Dette var en stor skuffelse for Karl II, men Teddimans karriere tapte ikke stort på det, og han var igjen i kamp året etter, denne gang på «Katherine». Han var viseadmiral i firedagersslaget og i slaget på St. James' dag. I 1667 lå hovedskipene i den engelske flåten i opplag, og Teddiman hadde ingen kommandoer. 

I 1668 var han igjen i kommando, da for «HMS Cambridge», men han kom under etterforskning av det engelske parlamentet som ville finne ut hvorfor de hadde tapt krigen. Dette førte til mange problemer for ham. Han døde i mai dette året av feber.

## Litteratur
* R.C. Anderson, 1964, *List of English Naval Captains 1642-1660*
European Institute of Public Administration

**European Institute of Public Administration** (**EIPA**) ble etablert i Maastricht i 1981. EIPA har sentre i Maastricht, Luxembourg, Barcelona og Warszawa. EIPA er et senter innen kompetanse på europeisk integrasjon og på de nye utfordringene som offentlig sektor i Europa står ovenfor.  EIPA er et selvstendig institutt.

## Eksterne lenker
* Hjemmeside